L 93/6 Euroopan yhteisöjen virallinen lehti 10.4.2002 II (Säädökset, joita ei tarvitse julkaista) KOMISSIO KOMISSION PÄÄTÖS, tehty 8 päivänä huhtikuuta 2002, kaasuöljyn ja petrolin yhteisestä merkitsemisaineesta veron määräämiseksi tehdyn päätöksen 2001/ 574/EY muuttamiseksi (tiedoksiannettu numerolla K(2002) 1244) (2002/269/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kaasuöljyn ja petrolin merkitsemisestä veron määräämiseksi 27 päivänä marraskuuta 1995 annetun neuvoston direktiivin 95/60/EY (') ja erityisesti sen 2 artiklan 2 kohdan, sekä katsoo seuraavaa: (1) — Komission — päätöksellä 2001/574/EY (?) —tuote kemialliselta tunnistenimeltään — N-etyyli-N- [2-(1-isobutoksietoksi)etyyli]-4-(fenyyliatso)aniliini (Solvent Yellow 124) on vahvistettu yhteiseksi merkitsemisaineeksi kaasuöljyn ja petrolin verotusta varten. Mainitun päätöksen liitteessä tämä merkitsemisaine on eritelty käyttäen sen kaupallista ja kemiallista nimeä sekä yksilöity väri-indeksillä. Koska kaupallisen nimen käyttö ei ole välttämätöntä, olisi poistettava viittaus kaupalliseen nimeen. (2) — Sen vuoksi olisi selkeyden takia korvattava päätöksen 2001/574/EY liite. (3) — Tässä päätöksessä säädetyt toimenpiteet ovat valmisteverokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/574/EY liite seuraavasti: ”LIITE 1. Kemiallinen nimi: N-etyyli-N-[2-(1-isobutoksietoksi)etyyli]-4-(fenyyliatso)aniliini. 2. Väri-indeksin mukainen nimi: Solvent Yellow 124.” 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä huhtikuuta 2002. Komission puolesta Frederik BOLKESTEIN Komission jäsen (1) EYVL L 291, 6.12.1995, s. 46. (2) EYVL L 203, 28.7.2001, s. 20.